Turun vesilaitosmuseo

Turun vesilaitosmuseo on Turussa Halistenkosken kupeessa sijaitseva yksityinen erikoismuseo, joka tallentaa moderniin vesihuoltoon liittyvää esineistöä, kirjallisuutta ja kuvamateriaalia. Museo on perustettu vuonna 1998 Turun vesilaitoksen vanhaan osaan, joka otettiin käyttöön vuonna 1923. Museon näyttelyt sijaitsevat entisissä kemikalointisalin ja laboratorion tiloissa. Kemikalointisalissa sijaitseva päänäyttely, "Jokapäiväinen vetemme", kertoo puhtaan veden merkityksestä sekä turkulaisen vesihuollon historiasta 1800-luvun lopulta lähtien. Laboratorion tilat on puolestaan entisöity museohuoneiksi. Turun vesilaitosmuseo on modernin vesihuollon tallentajana ja esittelijänä ainutlaatuinen Suomessa. Museon kokoelmat omistaa Turun Vesihuolto ja sen toiminnasta vastaa Aurajokisäätiö. Lähteet https://aurajoki.net/aurajokisaatio/ www.vesilaitosmuseo.fi Stenroos et al.1998. Turkulaisen juomaveden pitkä matka Halistenkoskelta Turun keskuspuhdistamolle. Turun vesilaitoksen juhlakirja. Turku: Turun vesilaitos. https://www.turunvesihuolto.fi/tietoa-vedesta/vesilaitosmuseo/ Aiheesta muualla http://www.vesilaitosmuseo.fi